pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน แถลงข่าวจัดงานวันสตรีสากล ประจำปี 2563
วันจันทร์ที่ 2 มีนาคม 2563
ก.แรงงาน แถลงข่าวจัดงานวันสตรีสากล ประจําปี 2563
ก.แรงงาน จัดงานวันสตรีสากล ประจําปี 2563 ชูแนวคิด "แรงงานสตรี ร่วมแรงร่วมใจ  สร้างความเสมอภาค สู่สังคมไทย” เชิดชูเกียรติสตรีทํางาน พร้อมรณรงค์ให้ทุกภาคส่วนตระหนักถึงความสําคัญของสตรีทํางาน กําหนดจัด 9 มีนาคมนี้ ณ โรงแรมมิราเคิล แกรนด์ คอนเวนชั่น กรุงเทพฯ
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน กล่าวในฐานะประธานการแถลงข่าวการจัดงานวันสตรีสากล ประจําปี 2563 เมื่อวันที่ 2 มีนาคม 2563 ณ ห้องประสงค์ รณะนันทน์ กระทรวงแรงงาน ว่า องค์การสหประชาชาติกําหนดให้วันที่ 8 มีนาคมของทุกปี เป็นวันสตรีสากล เพื่อร่วมเฉลิมฉลองและรําลึกถึงการต่อสู้ของสตรี เพื่อให้ได้มาซึ่งความยุติธรรม ความเสมอภาค สันติภาพ และการพัฒนา รวมถึงการทบทวนความก้าวหน้าในการดําเนินงานด้านสิทธิสตรี กระทรวงแรงงาน ในฐานะหน่วยงานที่มีหน้าที่ให้ความคุ้มครองดูแลแรงงานทุกกลุ่มอย่างเสมอภาค เท่าเทียมและทั่วถึง ได้ส่งเสริมให้แรงงานสตรีเข้ามามีส่วนร่วมในการบริหารจัดการและพัฒนาคุณภาพชีวิตแรงงาน ผ่านกลไกทวิภาคีและไตรภาคีในสถานประกอบกิจการอย่างต่อเนื่อง และได้จัดงานวันสตรีสากล เพื่อยกย่องเชิดชูเกียรติบทบาทของแรงงานสตรี ตั้งแต่ปี 2538 เป็นต้นมา โดยในปี 2563 นี้ ได้กําหนดจัดงานวันสตรีสากล ในวันจันทร์ที่ 9 มีนาคม 2563 ณ โรงแรมมิราเคิล แกรนด์ คอนเวนชั่น กรุงเทพมหานคร ภายใต้แนวคิด “แรงงานสตรี ร่วมแรงร่วมใจ สร้างความเสมอภาคสู่สังคมไทย” เพื่อกระตุ้นให้สังคมไทยได้ตระหนักถึงความสําคัญของสตรีทํางาน และร่วมส่งเสริมให้สตรีได้รับการคุ้มครองสิทธิ มีสวัสดิการที่เท่าเทียมกับแรงงานชายโดยไม่เลือกปฏิบัติ มีความมั่นคง และมีคุณภาพชีวิตที่ดี ตลอดจนร่วมมือกับทุกภาคส่วนในการส่งเสริม สนับสนุนบทบาทสตรีให้ประสบความสําเร็จในอาชีพการงาน และยกย่อง เชิดชูเกียรติว่าเป็นบุคลากรที่ทรงคุณค่าของประเทศ
ด้านนายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวต่อว่า การจัดงานวันสตรีสากล ประจําปี 2563 นี้ แบ่งออกเป็นสองช่วง คือ ช่วงเช้าเป็นพิธีเปิดงาน โดยได้รับเกียรติจาก หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เป็นประธานในพิธีเปิดงาน ทอล์คโชว์หัวข้อ “แรงงานสตรี ร่วมแรงร่วมใจ สร้างความเสมอภาค สู่สังคมไทย” โดย อาจารย์พะเยาว์ พัฒนพงศ์ สําหรับช่วงบ่าย เป็นพิธีประทานโล่รางวัลสตรีทํางานดีเด่น โดยได้รับพระกรุณาธิคุณจากพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงโปรดให้ พระเจ้าวรวงศ์เธอ พระองค์เจ้าอทิตยาทรกิติคุณ เสด็จแทนพระองค์ไปประทานโล่รางวัลสตรีทํางานดีเด่น ประจําปี 2563 สําหรับปี 2563 นี้ จะมีคัดเลือกสตรีที่มีคุณสมบัติเหมาะสมให้ได้รับรางวัลสตรีทํางานดีเด่น รวมทั้งสิ้น 29 คน จาก 8 สาขา ได้แก่ สตรี นักบริหารดีเด่น สตรีผู้ปฏิบัติการดีเด่น สตรีเครือข่ายด้านแรงงานดีเด่น สตรีผู้ประกอบอาชีพอิสระดีเด่น ศิลปินสตรีดีเด่น สื่อมวลชนสตรีดีเด่น สตรีองค์กรพัฒนาเอกชนดีเด่น และสตรีนักวิชาการด้านแรงงานดีเด่น นอกจากนี้ ภายในงานยังมีกิจกรรมอื่น ๆ อาทิ นิทรรศการ เฉลิมพระเกียรติ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ นิทรรศการสตรีทํางานดีเด่น ประจําปี 2563 การแสดงและจําหน่ายผลิตภัณฑ์ของสตรี การสาธิตอาชีพอิสระ เป็นต้น
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานพิธีมหามงคลบำเพ็ญพระราชกุศล และเจริญพระพุทธมนต์ถวายพระพรชัยมงคล
วันพุธที่ 24 กรกฎาคม 2562
นายกรัฐมนตรีเป็นประธานพิธีมหามงคลบําเพ็ญพระราชกุศล และเจริญพระพุทธมนต์ถวายพระพรชัยมงคล
นายกรัฐมนตรีเป็นประธานพิธีมหามงคลบําเพ็ญพระราชกุศล และเจริญพระพุทธมนต์ถวายพระพรชัยมงคล
วันนี้ (22 กรกฎาคม 2562) เวลา 17.45 น. ณ พระลานพระราชวังดุสิต กรุงเทพมหานคร พลเอก ประยุทธ์ จันทร์โอชา นายกรัฐมนตรี เป็นประธานในพิธีมหามงคลบําเพ็ญพระราชกุศลอุทิศถวายพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเจริญพระพุทธมนต์ถวายพระราชกุศล และพระพรชัยมงคลพระบาทสมเด็จพระเจ้าอยู่หัว เนื่องในโอกาสมหามงคลวันเฉลิมพระชนมพรรษา 28 กรกฎาคม 2562 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระนางเจ้าฯ พระบรมราชินี
โดยมี สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงเป็นประธานฝ่ายสงฆ์ และทรงนําพระสงฆ์ จํานวน 191 รูป ร่วมเจริญพระพุทธมนต์ในพิธีมหามงคลบําเพ็ญพระราชกุศล และเจริญพระพุทธมนต์ถวายพระพรชัยมงคล
ในการนี้ พระบาทสมเด็จพระเจ้าอยู่หัวทรงพระกรุณาโปรดเกล้าโปรดกระหม่อมให้อัญเชิญพระคันธารราษฎร์ ที่ทรงสถาปนาขึ้นใหม่ในรัชกาลปัจจุบัน ออกประดิษฐานเป็นพระพุทธปฏิมาประธานในพิธีมหามงคลดังกล่าว เพื่อให้ประชาชนได้กราบสักการะเป็นสวัสดิมงคลแก่ชีวิต และเพื่อความอุดมสมบูรณ์แห่งราชอาณาจักรไทย ในช่วงเข้าสู่ฤดูฝนปีนี้เป็นครั้งแรก
พร้อมทั้ง ทรงพระกรุณาโปรดเกล้าโปรดกระหม่อมให้จัดพิมพ์หนังสือบทเจริญพระพุทธมนต์ และพระราชทานพระบรมราชานุญาตให้เชิญอักษรพระปรมาภิไธย ว.ป.ร พระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ฉายกับสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ล้อมกรอบด้วยรูปหัวใจ และภาพวาดการ์ตูนฝีพระหัตถ์ พิมพ์บนปกหนังสือบทเจริญพระพุทธมนต์ สําหรับพระราชทานแก่ประชาชนที่มาร่วมสวดมนต์ในพิธีมหามงคล
และทรงพระกรุณาโปรดเกล้าโปรดกระหม่อมให้จัดพิมพ์หนังสือ “พระสุนทรีวาณี” ด้วยทรงพระอนุสรณ์ถึง “คาถาพระสุนทรีวาณี” ที่โบราณสรรเสริญว่า หากบริกรรมสม่ําเสมอจะเกิดปัญญา ซึ่งพระบาทสมเด็จ พระเจ้าอยู่หัว ทรงหวังพระราชหฤทัยว่า ประโยชน์อันพึงเกิด ที่ทรงพระกรุณาโปรดเกล้าโปรดกระหม่อมให้พิมพ์เป็นพระราชกุศลธรรมทานนี้ จักเกื้อกูลให้ผู้ได้รับพระราชทานประสบประสิทธิผลไพบูลย์ยิ่งขึ้น เพื่อความเป็นสิริมงคล และความสุขของประชาชนทุกหมู่เหล่าผู้มีศรัทธาบําเพ็ญธรรมทุกคน
----------------------------------------------------
รัฐบาลไทย-ข่าวทำเนียบรัฐบาล-ไทยเตรียมพร้อมเป็นเจ้าภาพการประชุมผู้นำยุทธศาสตร์ความร่วมมือทางเศรษฐกิจ อิรวดี – เจ้าพระยา – แม่โขง ครั้งที่ 8
วันศุกร์ที่ 23 กุมภาพันธ์ 2561
ไทยเตรียมพร้อมเป็นเจ้าภาพการประชุมผู้นํายุทธศาสตร์ความร่วมมือทางเศรษฐกิจ อิรวดี – เจ้าพระยา – แม่โขง ครั้งที่ 8
ไทยเตรียมพร้อมเป็นเจ้าภาพการประชุมผู้นํายุทธศาสตร์ความร่วมมือทางเศรษฐกิจ อิรวดี – เจ้าพระยา – แม่โขง ครั้งที่ 8
วันนี้ (วันศุกร์ที่ 23 กุมภาพันธ์ 2561) นายกรัฐมนตรีเป็นประธานการประชุมคณะกรรมการระดับชาติ ครั้งที่ 1 เพื่อเตรียมการจัดการประชุมผู้นํายุทธศาสตร์ความร่วมมือทางเศรษฐกิจ อิรวดี – เจ้าพระยา – แม่โขง (Ayeyawady – Chao Phraya – Mekong Economic Cooperation Strategy : ACMECS) ครั้งที่ 8 ณ ตึกภักดีบดินทร์ ทําเนียบรัฐบาล โดยองค์ประกอบคณะกรรมการประกอบด้วย รองนายกรัฐมนตรี พลเอก ประวิตร วงษ์สุวรรณ รองนายกรัฐมนตรี นายสมคิด จาตุศรีพิทักษ์ รัฐมนตรีว่าการกระทรวงการต่างประเทศ รัฐมนตรีประจําสํานักนายกรัฐมนตรี นายกอบศักดิ์ ภูตระกูล รัฐมนตรีว่าการกระทรวงการคลัง รัฐมนตรีว่าการกระทรวงการท่องเที่ยวและกีฬา รัฐมนตรีว่าการกระทรวงเกษตรและสหกรณ์ และรัฐมนตรีว่าการกระทรวงดิจิทัลเพื่อเศรษฐกิจและสังคม รัฐมนตรีว่าการกระทรวงคมนาคม รัฐมนตรีว่าการกระทรวงทรัพยากรธรรมชาติและสิ่งแวดล้อม รัฐมนตรีว่าการกระทรวงพลังงาน รัฐมนตรีว่าการกระทรวงพาณิชย์ รัฐมนตรีว่าการกระทรวงวัฒนธรรม รัฐมนตรีว่าการกระทรวงวิทยาศาสตร์และเทคโนโลยี รัฐมนตรีว่าการกระทรวงศึกษาธิการ รัฐมนตรีว่าการกระทรวงอุตสาหกรรม และหัวหน้าส่วนราชการที่เกี่ยวข้อง โดยการประชุมผู้นํายุทธศาสตร์ความร่วมมือทางเศรษฐกิจ อิรวดี – เจ้าพระยา – แม่โขง ครั้งที่ 8 จะจัดขึ้น ระหว่างวันที่ 15 – 16 มิถุนายน 2561 ณ กรุงเทพฯ ทั้งนี้ ประเทศสมาชิกประกอบด้วย กัมพูชา สาธารณรัฐประชาธิปไตยประชาชนลาว เมียนมา เวียดนาม และไทย
การประชุมนี้เป็นเวทีหารือเฉพาะของประเทศลุ่มแม่น้ําโขง เนื้อหาหลักของการประชุมเกี่ยวกับความร่วมมือเพื่อการพัฒนาทางเศรษฐกิจ และการสร้างความเชื่อมโยงในพื้นที่อนุภูมิภาค
โดยนายกรัฐมนตรีเชิญชวนคนไทยให้ร่วมเป็นเจ้าภาพจัดการประชุม ให้การต้อนรับผู้นําที่จะเดินทางมาร่วมประชุมในไทย เพื่อให้การจัดการประชุมเป็นไปอย่างเรียบร้อย ประสบความสําเร็จ และได้รับการยอมรับจากผู้นําประเทศสมาชิกที่เดินทางมาเข้าร่วมการประชุม
รัฐบาลไทย-ข่าวทำเนียบรัฐบาล-เรื่องของฝุ่น...ที่คุณควรรู้!!
วันศุกร์ที่ 18 มกราคม 2562
เรื่องของฝุ่น...ที่คุณควรรู้!!
--
เรื่องของฝุ่น...
ช่วงนี้เราได้ยินข่าวฝุ่นละอองในอากาศเกินมาตรฐานกันบ่อย ๆ โดยเฉพาะพื้นที่ กทม. และปริมณฑล แต่จะมีสักกี่คนที่เข้าใจว่าเจ้าฝุ่นที่ว่านั้นมันเป็นยังไงกันแน่
PM2.5 คืออะไร?
PM2.5 คือ ฝุ่นละเอียด เป็นฝุ่นที่มีเส้นผ่านศูนย์กลางเล็กกว่า 2.5 ไมครอน หรือเล็กประมาณ 1 ใน 25 ของเส้นผมมนุษย์
PM2.5 มาจากไหน?
มาจากไอเสียดีเซล การเผาวัชพืชและขยะ โรงงานอุตสาหกรรม ควันบุหรี่ สารเคมีจากปุ๋ยในดิน
PM2.5 อันตรายแค่ไหน?
ฝุ่นละเอียดสามารถเข้าไปได้ถึงระบบหายใจส่วนล่างและถุงลมปอด มีผลต่อสุขภาพทั้งแบบเฉียบพลันและเรื้อรัง เช่น ไอ จาม โรคหลอดลมอักเสบ หอบหืด หลอดเลือดหัวใจ และมะเร็งปอด
PM10 คืออะไร?
PM10 คือ ฝุ่นหยาบ เป็นฝุ่นที่มีเส้นผ่านศูนย์กลาง 2.5 - 10 ไมครอน หรือเล็กประมาณ 1 ใน 7 ของเส้นผมมนุษย์
PM10 มาจากไหน?
มาจากฝุ่นถนน โรงงานอุตสาหกรรม ไอเสียจราจร โรงไฟฟ้า การก่อสร้าง
PM10 อันตรายแค่ไหน?
ฝุ่นหยาบสามารถเข้าไปได้ถึงระบบหายใจส่วนล่าง มีผลต่อสุขภาพทั้งแบบเฉียบพลันและเรื้อรัง เช่น ไอ จาม โรคหลอดลมอักเสบ หอบหืด หลอดเลือดหัวใจ
PM2.5 และ PM10 ลดได้ยังไง?
หากจะลด PM2.5 ต้องใช้รถยนต์ที่มีเครื่องยนต์มาตรฐานสูงขึ้น ควบคุมรถควันดํา ลดการเผาในที่โล่ง เปลี่ยนน้ํามันเชื้อเพลิงเป็นก๊าซธรรมชาติ หรือน้ํามันเตา กํามะถันต่ํา ควบคุมการสูบบุหรี่ในที่สาธารณะ ลดใช้ปุ๋ยเคมี
ส่วน PM10 จะลดลงได้ต้องทําความสะอาดถนน เปลี่ยนน้ํามันเชื้อเพลิงเป็นก๊าซธรรมชาติ หรือน้ํามันเตา กํามะถันต่ํา ใช้รถยนต์ที่มีเครื่องยนต์มาตรฐานสูงขึ้น เปลี่ยนน้ํามันเชื้อเพลิงโรงไฟฟ้า ควบคุมฝุ่นจากการก่อสร้าง
ดูแลตัวเองยังไงจาก PM2.5 และ PM10?
ควรอยู่ภายในอาคารบ้านเรือน ปิดประตูหน้าต่างป้องกันฝุ่นเข้า หลีกเลี่ยงการออกกําลังกายหรือทํางานหนักนอกบ้าน ใส่หน้ากากอนามัยที่ป้องกันฝุ่นได้ ดื่มน้ํามาก ๆ และไม่สูบบุหรี่ สําหรับผู้ป่วย ผู้สูงอายุ หญิงตั้งครรภ์ เด็กเล็ก ต้องดูแลสุขภาพเป็นพิเศษ
ข้อสังเกตเรื่องฝุ่น
• ฝุ่นละอองมีอยู่แล้วในธรรมชาติ มากน้อยขึ้นอยู่กับสภาพแวดล้อมในแต่ละช่วงเวลา
• ฝุ่นละอองเกิดขึ้นได้ตามธรรมชาติ และกิจกรรมที่มนุษย์สร้างขึ้น
• ฝุ่นละอองเป็นปัญหาระดับโลก ไม่เฉพาะแต่ประเทศไทย
• ต้องอาศัยความร่วมมือจากทุกฝ่ายในการแก้ไขปัญหา
-----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เปิดให้บริการเดินรถไฟฟ้าสายสีเขียวส่วนเหนือ เพิ่มเติมอีก 4 สถานี
วันอาทิตย์ที่ 7 มิถุนายน 2563
เปิดให้บริการเดินรถไฟฟ้าสายสีเขียวส่วนเหนือ เพิ่มเติมอีก 4 สถานี
วันเสาร์ที่ 6 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ติดตามความคืบหน้าและทดสอบความพร้อมการให้บริการเดินรถไฟฟ้าสายสีเขียวส่วนเหนือ (ช่วงหมอชิต-สะพานใหม่-คูคต) ที่เปิดเพิ่มเติมอีก 4 สถานี ประกอบด้วย สถานีกรมป่าไม้ สถานีบางบัว สถานีกรมทหารราบที่ 11 และสถานีวัดพระศรีมหาธาตุ ระยะทาง 4.2 กม. โดยเปิดให้ประชาชนใช้บริการโดยไม่เสียค่าใช้จ่ายตั้งแต่วันที่ 5 มิ.ย. ไปจนถึงปลายปี 2563 สําหรับการก่อสร้างอีก 7 สถานีที่เหลือจนถึงสถานีคูคต คาดว่าจะเปิดให้บริการในระยะต่อไปในช่วงต้นเดือน ธ.ค. 63 ซึ่งเร็วกว่าแผนเดิมที่คาดว่าจะแล้วเสร็จในปี 2564 โดยนายกรัฐมนตรีขอบคุณทุกภาคส่วนที่ร่วมกันทํางานจนเป็นผลสําเร็จพร้อมยืนยันว่ารัฐบาลมุ่งหวังลดปัญหาการจราจรติดขัดและยกระดับคุณภาพชีวิตประชาชนให้ดียิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.พม. ดึง รง. ช่วยหางาน ฝึกอาชีพ ให้ชาวชุมชนตกงาน ว่างงาน สู้ภัย COVID-19
วันศุกร์ที่ 22 พฤษภาคม 2563
รมว.พม. ดึง รง. ช่วยหางาน ฝึกอาชีพ ให้ชาวชุมชนตกงาน ว่างงาน สู้ภัย COVID-19
รมว.พม. ดึง รง. ช่วยหางาน ฝึกอาชีพ ให้ชาวชุมชนตกงาน ว่างงาน สู้ภัย COVID-19
วันนี้ (22 พ.ค. 63) เวลา 14.30 น. ณ ห้องประชุมชั้น 2 กระทรวงการพัฒนาสังคมและความมั่นคงของมนุษย์ สะพานขาว ถ.กรุงเกษม กทม. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ร่วมหารือกับผู้นําชุมชน 75 ชุมชนในพื้นที่ กทม. เพื่อกําหนดแผนการดําเนินงานในการจัดหางานและฝึกทักษะอาชีพที่เหมาะสมและตรงกับความต้องการตลาดแรงงานให้กับประชาชนในชุมชนที่ว่างงานและตกงานจากผลกระทบการแพร่ระบาดของโรคติดเชื้อไวรัสโคโรนา 2019 (โควิด-19) ภายใต้กิจกรรมสร้างอาชีพ เสริมรายได้ สร้างความมั่นคง สู้ภัย COVID-19 ของโครงการ “พม. เราไม่ทิ้งกัน”
นายจุติ กล่าวว่า ด้วย กระทรวงการพัฒนาสังคมและความมั่นคงของมนุษย์ (พม.) ได้ขับเคลื่อนโครงการ พม. เราไม่ทิ้งกัน ตามแนวคิด สํารวจให้พบ จบที่ชุมชน ด้วยการลงพื้นที่โดยเร็วที่สุด เพื่อให้ความช่วยเหลือเยียวยาประชาชนกลุ่มเป้าหมายตั้งแต่เด็กแรกเกิด เยาวชน ผู้สูงอายุ คนพิการ คนไร้ที่พึ่ง คนไร้บาน รวมทั้งผู้มีรายได้น้อย ที่ได้รับความเดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ใน 286 ชุมชนนําร่องในพื้นที่ กทม. ภายใต้การดูแลของการเคหะแห่งชาติ (กคช.) และสถาบันพัฒนาองค์กรชุมชน (องค์การมหาชน) หรือ พอช. ทั้งนี้ การลงพื้นที่ชุมชนดังกล่าวทําให้พบปัญหาชุมชนที่สําคัญ คือ ปัญหาการว่างงานและตกงาน ทําให้ขาดรายได้สําหรับเลี้ยงดูตนเองและครอบครัว
นายจุติ กล่าวต่อไปว่า วันนี้ กระทรวง พม. ได้รับความร่วมมือจากกระทรวงแรงงาน เข้ามาร่วมกันแก้ปัญหาดังกล่าว โดยได้นําผู้นําชุมชน 75 ชุมชน เข้าร่วมกิจกรรมสร้างอาชีพ เสริมรายได้ สร้างความมั่นคง สู้ภัย COVID-19 เพื่อร่วมกันกําหนดแผนการดําเนินงานในการจัดหางานและฝึกทักษะอาชีพที่เหมาะสมและตรงกับความต้องการตลาดแรงงานให้กับประชาชนในชุมชนที่ว่างงานและตกงาน สําหรับประชาชนที่ต้องการหาตําแหน่งงานว่าง ทางกรมการจัดหางาน ได้ชี้แจงถึงการเข้าถึงตําแหน่งงานว่างในพื้นที่เขตของชุมชน โดยใช้วิธีสแกน QR Code เพื่อดูว่า มีตําแหน่งว่างอะไรบ้าง ที่ไหน จํานวนกี่ตําแหน่ง และมีคุณสมบัติอย่างไรบ้าง อีกทั้งสามารถสมัครงานทางออนไลน์ได้ทันที สําหรับประชาชนที่ต้องการฝึกทักษะอาชีพให้ตรงกับความต้องการของตลาดแรงงาน ทางกรมพัฒนาฝีมือแรงงาน ได้ชี้แจงถึงทิศทางและแนวโน้มของตลาดแรงงาน และขอความร่วมมือผู้นําชุมชนสํารวจความต้องการของประชาชนในชุมชน เพื่อนําไปประกอบการจัดทําหลักสูตรฝึกอาชีพระยะสั้นต่อไป รวมทั้งจะขอความร่วมมือกับสถาบันอาชีวศึกษาและมหาวิทยาลัยต่างๆ เข้ามาช่วยฝึกทักษะอาชีพอีกด้วย นอกจากนี้ ภาคเอกชน โดยบริษัท ซีพี ออลล์ จํากัด (มหาชน) ได้เข้าร่วมกิจกรรมครั้งนี้ ด้วยการเปิดรับสมัครงานในตําแหน่งพนักงานขายและจัดส่งสินค้าจํานวนมาก
นายจุติ กล่าวเพิ่มเติมว่า หลังจากสถานการณ์การแพร่ระบาดของโรคโควิด-19 หมดไป จะทําให้อาชีพเดิมๆ หายไป ทุกคนจึงต้องเปลี่ยนแปลงตนเอง และปรับตัวเองให้ทันตามการเปลี่ยนแปลงของโลก ด้วยการฝึกฝนและพัฒนาฝีมืออาชีพด้านอื่นๆ เพิ่มขึ้น โดยเฉพาะอาชีพที่ต้องใช้ทักษะด้านไอที เพื่อให้สามารถสร้างรายได้เลี้ยงดูตนเองและครอบครัวได้ ทั้งนี้ ติดต่อสอบถามได้ที่กรมการจัดหางาน กระทรวงแรงงาน หรือศูนย์ช่วยเหลือสังคม สายด่วน พม. โทร. 1300 บริการฟรี 24 ชม. เพื่อประสานส่งต่อความช่วยเหลือให้หน่วยงานที่เกี่ยวข้องต่อไป
รัฐบาลไทย-ข่าวทำเนียบรัฐบาล-กรมสรรพากรแนะยื่นแบบ ภ.ง.ด.90 ภ.ง.ด.91 อินเทอร์เน็ต ยื่นเร็ว คืนทันใจ ผ่านพร้อมเพย์
วันพฤหัสบดีที่ 30 มกราคม 2563
กรมสรรพากรแนะยื่นแบบ ภ.ง.ด.90 ภ.ง.ด.91 อินเทอร์เน็ต ยื่นเร็ว คืนทันใจ ผ่านพร้อมเพย์
กรมสรรพากรใช้ Big Data เชื่อมโยงข้อมูลค่าลดหย่อน ช่วยให้ผู้เสียภาษีได้รับความสะดวกในการกรอกแบบฯ ภ.ง.ด.90 ภ.ง.ด.91 แนะให้ยื่นทางอินเทอร์เน็ต สะดวก ง่าย ได้ทั้งจ่ายและผ่อนภาษี ส่วนผู้ที่ได้ภาษีคืน ให้สมัครพร้อมเพย์ช่วยให้ได้ภาษีคืนเร็ว
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี ในฐานะโฆษกกรมสรรพากร เปิดเผยว่า “ขณะนี้ถึงกําหนดเวลาของการยื่นแบบแสดงรายการภาษีเงินได้บุคคลธรรมดา (ภ.ง.ด. 90 ภ.ง.ด. 91) ประจําปีภาษี 2562 ซึ่งสามารถยื่นแบบฯ ได้ภายในวันที่ 31 มีนาคม 2563 หรือผู้ที่ยื่นแบบทางอินเทอร์เน็ตจะได้ขยายเวลาออกไปอีก ๘ วัน (ถึงวันที่ 8 เมษายน 2563) จึงขอให้ผู้ที่มีเงินได้ถึงเกณฑ์ตามที่กฎหมายกําหนดยื่นแบบแสดงรายการ พร้อมใช้สิทธิหักค่าใช้จ่ายและค่าลดหย่อนต่างๆ ให้ถูกต้อง โดยกรมสรรพากรขอแนะนําให้ท่านยื่นแบบแสดงรายการภาษีผ่านเว็บไซต์กรมสรรพากร www.rd.go.th หรือจะยื่นผ่าน RD Smart Tax Application ทางโทรศัพท์มือถือเฉพาะแบบฯ ภ.ง.ด. 91 กรณีไม่ยื่นรวม ก็จะช่วยประหยัดเวลาได้รับคืนภาษีเร็วเข้ากับวิถีชีวิตคนไทยยุค 4.0”
โฆษกกรมสรรพากร กล่าวเพิ่มเติมว่า “ข้อมูลค่าลดหย่อนหลายรายการ ได้แก่ ข้อมูลเบี้ยประกันสุขภาพ ข้อมูลการบริจาคผ่านระบบอิเล็กทรอนิกส์ (e-Donation) และข้อมูลเงินสะสมเข้ากองทุนบําเหน็จบํานาญข้าราชการ (กบข.) ได้มีการเชื่อมโยงข้อมูลกับกรมสรรพากรแล้ว สําหรับข้อมูลการใช้สิทธิค่าลดหย่อนประเภทอื่น ผู้ยื่นแบบฯ เพียงกรอกยอดการใช้สิทธิและเก็บเอกสารไว้กับตัวเอง จากนั้นกรมสรรพากรจะใช้ Data Analytics ประมวลผลข้อมูลจากฐานข้อมูลภายในและภายนอกเพื่อสั่งคืนเงินแบบอัตโนมัติ (เว้นแต่กรณีมีประเด็นความผิดปกติหรือต้องขอเอกสารเพิ่มเติม) ผู้เสียภาษีจะได้รับเงินคืนภาษีเข้าบัญชีพร้อมเพย์ที่ลงทะเบียนด้วยเลขประจําตัวประชาชนของผู้มีเงินได้ โดยไม่ต้องรอหนังสือแจ้งคืนเงินภาษีช่วยให้ได้รับเงินคืนภาษีรวดเร็วยิ่งขึ้น นอกจากการคืนภาษีผ่านบัญชีพร้อมเพย์แล้วยังมีช่องทางการรับเงินคืนภาษีคือเข้าบัญชีเงินฝากธนาคาร หรือเข้าบัญชีบัตร e-Money/e-Wallet ซึ่งจะต้องนําหนังสือแจ้งคืนเงินภาษีเงินได้บุคคลธรรมดาพร้อมบัตรประจําตัวประชาชนไปติดต่อเพื่อขอรับคืนเงินภาษีได้ที่ธนาคารตามที่ระบุไว้ในหนังสือต่อไป”
หากมีข้อสงสัยสามารถสอบถามรายละเอียดได้ที่สํานักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-รัฐบาลพร้อมสนับสนุนชาวสวนยางและผู้ประกอบกิจการยางปฏิบัติตามมาตรฐาน FSC
วันอังคารที่ 16 มกราคม 2561
รัฐบาลพร้อมสนับสนุนชาวสวนยางและผู้ประกอบกิจการยางปฏิบัติตามมาตรฐาน FSC
รัฐบาลพร้อมสนับสนุนชาวสวนยางและผู้ประกอบกิจการยางปฏิบัติตามมาตรฐาน FSC เน้นปลูกยางในพื้นที่ที่ถูกต้องตามกฎหมาย ลุยตั้งเป้าขยายตลาดส่งออก ดันราคายางให้สูงขึ้น
วันนี้ (16 ม.ค.61) พลเอก ประยุทธ์ จันทร์โอชา นายกรัฐมนตรี ได้รับรายงานผลการหารือระหว่าง 4 สมาคมยางพารา คือ สมาคมยางพาราไทย สมาคมน้ํายางข้นไทย สมาคมผู้ผลิตถุงมือยางแห่งประเทศไทย และสมาคมธุรกิจไม้ยางพาราไทย กับกระทรวงเกษตรและสหกรณ์ ว่า ทั้ง 4 สมาคมต้องการให้รัฐสนับสนุนให้สวนยางพาราของเกษตรกรได้รับมาตรฐานของสภาพิทักษ์ป่า (FSC) โดยมาตรฐาน FSC เป็นมาตรฐานที่กําหนดให้พื้นที่สวนยางพาราต้องปลูกในพื้นที่ที่ถูกต้องตามกฎหมาย ห้ามบุกรุกป่า เพื่อความยั่งยืนของป่า
“นายกฯ อยากให้เกษตรกรชาวสวนยางรับทราบข้อมูลนี้อย่างทั่วถึง และพยายามปรับตัวตามสถานการณ์ของโลกที่เปลี่ยนแปลงไป โดยย้ําว่าสิ่งเหล่านี้เป็นเรื่องที่รัฐบาลส่งเสริมมาตลอด เพื่อให้เป็นไปตามกฎหมาย จัดโซนนิ่งการเพาะปลูก ช่วยควบคุมปริมาณยางพาราให้เหมาะสม ทําให้ราคายางในตลาดเพิ่มสูงขึ้น ทั้งนี้ หากเกษตรกรหรือผู้ประกอบกิจการยางพาราต้องการส่งออกยางไปขายยังตลาดสหภาพยุโรป (อียู) หรือสหรัฐอเมริกา ก็ต้องปฏิบัติตามแนวทางนี้”
นายกรัฐมนตรียังกล่าวด้วยว่า ปัจจุบันประเทศไทยมีสวนยางพารามากกว่า 10 ล้านไร่ แต่ได้มาตรฐาน FSC ประมาณ 50,000 ไร่ และปัจจุบันอียูก็ได้ออกประกาศว่า อีก 3 ปีข้างหน้าจะไม่รับซื้อผลิตภัณฑ์จากยางพารา เช่น เฟอร์นิเจอร์ น้ํายาง ยางแผ่น ไม้ยาง ฯลฯ ที่ไม่ผ่านมาตรฐาน ดังนั้น เกษตรกรและผู้ประกอบการส่วนหนึ่งจึงเริ่มให้ความสําคัญในเรื่องนี้ และขอให้ภาครัฐสนับสนุนเพื่อให้ผลิตภัณฑ์ยางไทยมีมาตรฐานเดียวกับคู่ค้าในอียูและสหรัฐฯ
“รัฐบาลยินดีรับฟังและสนับสนุนชาวสวนยางและผู้ประกอบการอย่างเต็มที่ และขอเชิญชวนให้ชาวสวนยางทั่วไปหันมาใช้แนวทางนี้ โดยหากสวนยางพาราของไทยผ่านมาตรฐานดังกล่าว ก็จะทําให้มีโอกาสขยายตลาดไปยังประเทศอื่นที่มีศักยภาพ เพิ่มเติมจากตลาดหลักอย่างจีน และจะช่วยเพิ่มมูลค่าของผลิตภัณฑ์ยางที่มีมาตรฐานระดับสากลให้สูงขึ้นด้วย”
-----------------------
สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมกับ ปอท. เปิด “ปฏิบัติการทลายล้างข่าวปลอม 09.09.2019”
วันพุธที่ 11 กันยายน 2562
กระทรวงดิจิทัลฯ ร่วมกับ ปอท. เปิด “ปฏิบัติการทลายล้างข่าวปลอม 09.09.2019”
กระทรวงดิจิทัลฯ ร่วมกับ ปอท. เปิด “ปฏิบัติการทลายล้างข่าวปลอม 09.09.2019”
p.p1 {margin: 0.0px 0.0px 6.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
กระทรวงดิจิทัลเพื่อเศรษฐกิจและสังคม (ดีอี) นําโดย นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และ นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม ร่วมกับกองบังคับการปราบปรามการกระทําความผิดอาชญากรรมทางเทคโนโลยี (ปอท.) สํานักงานตํารวจแห่งชาติ นําโดย พลตํารวจโท สุวัฒน์ แจ้งยอดสุข ผู้ช่วยผู้บัญชาการตํารวจแห่งชาติ (ผู้ช่วย ผบ.ตร.) และ พลตํารวจตรี ไพบูลย์ น้อยหุ่น ผู้บังคับการกองบังคับการปราบปรามการกระทําความผิดอาชญากรรมทางเทคโนโลยี (ผกก.ปอท.) ซึ่งรับผิดชอบในการปราบปรามกลุ่มองค์กรอาชญากรรมที่กระทําความผิดและส่งผลกระทบต่อความเป็นอยู่ของประชาชน ที่เกี่ยวข้องกับเทคโนโลยีสารสนเทศ เปิด “ปฏิบัติการทลายล้างข่าวปลอม 09.09.2019” โดยทําหน้าที่สืบสวนและดําเนินการปิดล้อมตรวจค้นเป้าหมายที่เกี่ยวข้องกับการสร้างข่าวปลอม และอาชญากรรมทางเทคโนโลยีที่สร้างความเดือดร้อนให้กับประชาชน โดยดําเนินการระหว่างวันที่ 19 สิงหาคม – 9 กันยายน 2562 มีเป้าหมายการปิดล้อมตรวจค้นจํานวน 9 จุดทั่วประเทศ
***********************
รัฐบาลไทย-ข่าวทำเนียบรัฐบาล-รมว.มท. นำคณะผู้บริหาร และคณะข้าราชการ วางพวงมาลาถวายสักการะพระอนุสาวรีย์สมเด็จฯ กรมพระยาดำรงราชานุภาพ องค์ปฐมเสนาบดีกระทรวงมหาดไทย เนื่องในวันดำรงราชานุภาพ
วันพฤหัสบดีที่ 5 ธันวาคม 2562
รมว.มท. นําคณะผู้บริหาร และคณะข้าราชการ วางพวงมาลาถวายสักการะพระอนุสาวรีย์สมเด็จฯ กรมพระยาดํารงราชานุภาพ องค์ปฐมเสนาบดีกระทรวงมหาดไทย เนื่องในวันดํารงราชานุภาพ
รมว.มท. นําคณะผู้บริหาร และคณะข้าราชการ วางพวงมาลาถวายสักการะพระอนุสาวรีย์สมเด็จฯ กรมพระยาดํารงราชานุภาพ องค์ปฐมเสนาบดีกระทรวงมหาดไทย เนื่องในวันดํารงราชานุภาพ
วันที่ 1 ธ.ค. 2562เวลา 07:09 น. ณ บริเวณพิธีหน้าศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีวางพวงมาลาถวายสักการะพระอนุสาวรีย์สมเด็จฯ กรมพระยาดํารงราชานุภาพ เนื่องในวันที่ระลึกคล้ายวันสิ้นพระชนม์ สมเด็จพระเจ้าบรมวงศ์เธอ กรมพระยาดํารงราชานุภาพ ประจําปี 2562 ซึ่งคณะรัฐมนตรีได้มีมติเมื่อวันที่ 27 พฤศจิกายน 2544 กําหนดให้เป็น “วันดํารงราชานุภาพ” โดยมี นายนิพนธ์ บุญญามณี รัฐมนตรีช่วยว่าการกระทรวงมหาดไทย นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย หัวหน้าหน่วยงานรัฐวิสาหกิจในสังกัดกระทรวงมหาดไทย สมาชิกราชสกุลดิศกุล และผู้แทนหน่วยงานราชการ ภาคเอกชน และประชาชน เข้าร่วมวางพวงมาลา
ในการนี้ พลเอก อนุพงษ์ เผ่าจินดา ได้กล่าวสดุดี สมเด็จพระเจ้าบรมวงศ์เธอ กรมพระยาดํารงราชานุภาพ องค์ปฐมเสนาบดีกระทรวงมหาดไทย มีใจความตอนหนึ่งว่า “ด้วยสํานึกในพระกรุณาธิคุณของพระองค์ ที่ทรงวางรากฐานอันมั่นคงให้แก่กระทรวงมหาดไทย และทํานุบํารุงแผ่นดินให้เกิดประโยชน์สุขแก่ประเทศชาติ ทรงเป็นกําลังสําคัญยิ่งในการปฏิรูป การจัดระเบียบบริหารราชการแผ่นดินทั้งในส่วนกลาง และส่วนภูมิภาค ทรงวางรากฐานการปกครองแบบเทศาภิบาล และสุขาภิบาล อันเป็นรากเหง้าของการปกครองในระบอบประชาธิปไตย ทรงตราพระราชบัญญัติลักษณะการปกครองท้องที่ งานตํารวจภูบาลและภูธร และทรงกําหนดความหมายของงานมหาดไทยให้ชัดเจนว่า “บําบัดทุกข์ บํารุงสุข” ซึ่งพระบาทสมเด็จพระจุลจอมเกล้าเจ้าอยู่หัว ทรงมีพระราชดํารัสว่า “กรมดํารงฯ มอบดวงใจให้กระทรวงมหาดไทย และกระทรวงมหาดไทย คือ ผู้ดูแลประเทศชาติ ชาวไทย ให้มีความร่มเย็นเป็นสุข” และทรงได้รับความไว้วางพระราชหฤทัยเป็นอย่างสูง ดั่งปรากฏพระนามว่า ทรงเป็นอัจฉริยะบุรุษแก่มหาชนในทุกสมัยจนเป็นที่ประจักษ์ในระดับนานาชาติ และในปี พ.ศ. 2505 องค์การศึกษาวิทยาศาสตร์และวัฒนธรรมแห่งสหประชาชาติหรือ UNESCO จึงถวายการสดุดีให้ สมเด็จฯ กรมพระยาดํารงราชานุภาพ ทรงเป็น “บุคคลสําคัญของโลก” พระองค์แรกของประเทศไทย ซึ่งนับเป็นเวลาถึง 126 ปี ที่คนมหาดไทยได้ตระหนักในภาระหน้าที่และได้ร่วมปฏิบัติงานอํานวยประโยชน์สุขให้แก่พี่น้องประชาชนอย่างใกล้ชิด และเต็มกําลังความสามารถ เพื่อนําบ้านเมืองไปสู่ความร่มเย็นเป็นสุขดั่งปณิธาน “บําบัดทุกข์ บํารุงสุข” ตามเจตนารมณ์ของสมเด็จฯ กรมพระยาดํารงราชานุภาพ ตราบจนปัจจุบัน”
จากนั้นในเวลา 08:00 น. ที่ห้องประชุมราชสีห์ ศาลาว่าการกระทรวงมหาดไทย พลเอก อนุพงษ์ เผ่าจินดา นําคณะผู้บริหารระดับสูงประกอบพิธีสงฆ์ ณ ห้องประชุมราชสีห์ ศาลาว่าการกระทรวงมหาดไทย เพื่อทําบุญอุทิศส่วนกุศลถวายแด่สมเด็จฯ กรมพระยาดํารงราชานุภาพ ตลอดจนผู้มีพระคุณและข้าราชการชั้นผู้ใหญ่ของกระทรวงมหาดไทยที่ล่วงลับไปแล้ว โดยมีรัฐมนตรีว่าการกระทรวงมหาดไทย เป็นประธานในพิธีถวายเครื่องไทยธรรม และภัตตาหารแด่พระภิกษุสงฆ์
กองสารนิเทศ สป.มท.
ครั้งที่ 203/2561